หนูไม่รู้ว่าหนูจะอยู่ไปทำไม มันเป็นมาสักพักแล้วที่หนูรู้สึกเบื่อทุกสิ่งทุกอย่าง อาจจะด้วยปัญหาหลายๆอย่างรุมเร้าหนูมาตลอดทำให้ไม่อยากมีชีวิตอยู่อีกแล้ว เริ่มมีอาการแปลกๆเกิดขึ้นกับตัวเอง หงุดหงิดง่าย เบื่ออาหาร เบื่อทุกอย่าง เบื่อเบื่อเบื่อ หนูรู้สึกเศร้า หดหู่ ไม่สนุกกับชีวิต เห็นอะไรก็น่าเบื่อไปหมด หนูเริ่มเงียบ ไม่อยากออกไปเจอผู้คน อยากอยู่คนเดียว ไม่อยากพูดอะไร ร้องไห้ง่าย เสียใจง่าย จากเมื่อก่อนเป็นคนสดใส ตลก ร่าเริงอยู่ตลอด ทุกวันนี้ไม่มีความรู้สึกอะไรเลย นิ่งเฉย ไม่รู้สึกตื่นเต้น ไม่รู้สึกดีใจ ไม่มีความสุข เบื่ออาหารไม่อยากกิน ฝืนกิน หนูพยายามทำให้มันดีขึ้น หนูออกไปเที่ยวที่ใหม่ๆ ไปพบผู้คน พูดคุยปรึกษา มันก็ไม่ดีขึ้น รู้สึกเหนื่อยที่จะทำอะไรในทุกๆวัน รู้สึกท้อแท้กับชีวิต สิ้นหวังที่จะมีชีวิตอยู่ คิดแต่จะฆ่าตัวตายไปซะ หลายคนอาจจะบอกว่า ชีวิตนี้มันอีกไกล มีอะไรอีกตั้งเยอะ แต่เรารู้สึกว่าชีวิตนี้ของหนู มันควรพอแล้ว หลายครั้งที่เราเตรียมพร้อมที่จะฆ่าตัวเองให้มันรู้แล้วรู้รอด ให้มันจบๆไปซะที ความรู้สึกในตอนนั้นหนูหมดสิ้นแล้วทุกอย่าง หนูรักครอบครัวหนูมาก แต่ด้วยอะไรหลายๆอย่าง ทำให้หนูรู้สึกว่าไม่อยากอยู่อีกแล้ว เหมือนหนูรอวันนั้นที่หนูอ่อนแอและสิ้นหวังที่สุด #อาการแบบนี้คืออะไรคะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น**ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. ขอเป็นกำลังใจให้นะคะ